CELEX: 62007CA0486
Language: el
Date: 2008-12-11 00:00:00
Title: Υπόθεση C-486/07: Απόφαση του Δικαστηρίου (πέμπτο τμήμα) της 11ης Δεκεμβρίου 2008 [αίτηση του Corte Suprema di Cassazione (Ιταλία) για την έκδοση προδικαστικής αποφάσεως] — Agenzia per le Erogazioni in Agricoltura (AGEA) κατά Consorzio Agrario di Ravenna Soc. Coop. arl (Κοινή οργάνωση αγορών — Σιτηρά — Αραβόσιτος — Καθορισμός τιμών — Εφαρμοστέες μειώσεις)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/9
            
         Απόφαση του Δικαστηρίου (πέμπτο τμήμα) της 11ης Δεκεμβρίου 2008 [αίτηση του Corte Suprema di Cassazione (Ιταλία) για την έκδοση προδικαστικής αποφάσεως] — Agenzia per le Erogazioni in Agricoltura (AGEA) κατά Consorzio Agrario di Ravenna Soc. Coop. arl
   (Υπόθεση C-486/07) (1)
   
   (Κοινή οργάνωση αγορών - Σιτηρά - Αραβόσιτος - Καθορισμός τιμών - Εφαρμοστέες μειώσεις)
   (2009/C 32/14)
   Γλώσσα διαδικασίας: η ιταλική
   Αιτούν δικαστήριο
   Corte Suprema di Cassazione
   Διάδικοι στην υπόθεση της κύριας δίκης
   Agenzia per le Erogazioni in Agricoltura (AGEA)
   κατά
   Consorzio Agrario di Ravenna Soc. Coop. arl
   Αντικείμενο
   Αίτηση εκδόσεως προδικαστικής αποφάσεως — Corte suprema di cassazione (Ιταλία) — Ερμηνεία των άρθρων 4 και 5 του κανονισμού (ΕΟΚ) 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (ΕΕ L 181, σ. 21), του άρθρου 4α του κανονισμού (ΕΟΚ) 689/92 της Επιτροπής, της 19ης Μαρτίου 1992, περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως (ΕΕ L 74, σ. 18), και του άρθρου 13 του κανονισμού (ΕΟΚ) 2131/93 της Επιτροπής, της 28ης Ιουλίου 1993, για τον καθορισμό των διαδικασιών και των όρων διαθέσεως των σιτηρών που έχουν στην κατοχή τους οι οργανισμοί παρεμβάσεως (ΕΕ L 191, σ. 76) — Εφαρμοστέες μειώσεις σε περίπτωση ποσοστού υγρασίας υψηλότερου από εκείνο του αντιπροσωπευτικού ποιοτικού τύπου — Δυνατότητα εφαρμογής επί των πωλήσεων αραβοσίτου
   Διατακτικό
   Οι συνδυασμένες διατάξεις του άρθρου 13, παράγραφος 1, του κανονισμού (ΕΟΚ) 2131/93 της Επιτροπής, της 28ης Ιουλίου 1993, για τον καθορισμό των διαδικασιών και των όρων διαθέσεως των σιτηρών που κατέχουν οι οργανισμοί παρεμβάσεως, και του άρθρου 4α του κανονισμού (ΕΟΚ) 689/92 της Επιτροπής, της 19ης Μαρτίου 1992, περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως, όπως τροποποιήθηκε με τον κανονισμό (ΕΟΚ) 2486/92 της Επιτροπής, της 27ης Αυγούστου 1992, πρέπει να ερμηνευθούν υπό την έννοια ότι σε περίπτωση διαθέσεως με δημοπρασία αραβοσίτου που έχουν στην κατοχή τους οι εθνικοί οργανισμοί παρεμβάσεως δεν έχουν εφαρμογή οι μειώσεις τιμών αναλόγως του ποσοστού υγρασίας, οι οποίες προβλέπονται για τον σκληρό σίτο στον πίνακα II του παραρτήματος II του κανονισμού 689/92, όπως τροποποιήθηκε με τον κανονισμό 2486/92.
   
      (1)  ΕΕ C 22 της 26.1.2008.